POZIV NA DOSTAVU PONUDA:

**POSTUPAK NABAVE S OBVEZNOM OBJAVOM**

POSTUPAK NABAVE ZA NEOBVEZNIKE ZAKONA O JAVNOJ NABAVI (verzija 6.0)

EVIDENCIJSKI BROJ NABAVE: 3

**NAZIV NABAVE: Usluga upravljanja projektom**

**Izmjena br. 1**

Zagreb, 03.12.2020. godine

**SADRŽAJ**

[1. OPĆI PODACI 3](#_Toc55570268)

[1.1. Podaci o naručitelju 3](#_Toc55570269)

[1.2. Podaci o osobi zaduženoj za komunikaciju s ponuditeljima 3](#_Toc55570270)

[1.3. Evidencijski broj nabave 3](#_Toc55570271)

[1.4. Vrsta postupka nabave 3](#_Toc55570272)

[1.5. Predmet nabave 3](#_Toc55570273)

[1.6. Početak postupka nabave 3](#_Toc55570274)

[1.7. Procijenjena vrijednost nabave 4](#_Toc55570275)

[1.8. Poštivanje načela izbjegavanja sukoba interesa 4](#_Toc55570276)

[2. PODACI O PREDMETU NABAVE 4](#_Toc55570277)

[2.1 Opis predmeta nabave 4](#_Toc55570278)

[2.2 Količina predmeta nabave 4](#_Toc55570279)

[2.3 Opis poslova 4](#_Toc55570280)

[2.4 Mjesto izvršenja usluge 6](#_Toc55570281)

[2.5 Rok i način izvršenja usluge 6](#_Toc55570282)

[3. TROŠKOVNIK 6](#_Toc55570283)

[4. OBAVEZNI RAZLOZI ISKLJUČENJA PONUDITELJA 7](#_Toc55570284)

[5. UVJETI SPOSOBNOSTI KOJE MORAJU ISPUNJAVATI PONUDITELJI 7](#_Toc55570285)

[5.1 Pravna i poslovna sposobnost 7](#_Toc55570286)

[5.2 Financijska sposobnost 7](#_Toc55570287)

[5.3 Tehnička i stručna sposobnost 8](#_Toc55570288)

[6. KRITERIJ ZA ODABIR PONUDA 9](#_Toc55570289)

[7. PODACI O PONUDI 11](#_Toc55570290)

[7.1 Sadržaj i način izrade ponude 11](#_Toc55570291)

[7.2 Način, datum, vrijeme i mjesto dostave ponude 12](#_Toc55570292)

[7.3 Izmjena i/ili dopuna ponude i odustajanje od ponude 12](#_Toc55570293)

[7.4 Način određivanja cijene ponude 12](#_Toc55570294)

[7.5 Neuobičajeno niska cijena 13](#_Toc55570295)

[7.6 Rok valjanosti ponude 13](#_Toc55570296)

[8. DONOŠENJE ODLUKE O ODABIRU 13](#_Toc55570297)

[8.1 Pregled i ocjena ponuda 13](#_Toc55570300)

[8.2 Pojašnjenje i upotpunjavanje 13](#_Toc55570301)

[8.3 Odluka o odabiru/poništenju 14](#_Toc55570302)

[8.4 Sklapanje ugovora 14](#_Toc55570303)

[8.5 Mogućnost izmjene ugovora 14](#_Toc55570304)

[9. ROK, NAČIN I UVJETI PLAĆANJA 15](#_Toc55570305)

[10. JAMSTVA 15](#_Toc55570306)

[11. ODREDBE KOJE SE ODNOSE NA ZAJEDNICU PONUDITELJA 16](#_Toc55570309)

[12. ODREDBE KOJE SE ODNOSE NA PODIZVODITELJE 16](#_Toc55570310)

[13. PRILOZI I OBRASCI 16](#_Toc55570311)

# OPĆI PODACI

## Podaci o naručitelju

|  |  |
| --- | --- |
| Naziv i sjedište naručitelja: | **ADURO IDEJA d.o.o.**  **Borovina 49, 10000 Zagreb** |
| OIB: | 99145666903 |
| Broj telefona: | +385 91 4574163 |
| Internetska adresa: | [www.aduro.hr](http://www.aduro.hr) |
| Adresa elektroničke pošte: | [nenad.raca@aduro.hr](mailto:nenad.raca@aduro.hr) |

Naručitelj objavljuje **Poziv na dostavu ponuda** s pripadajućim **prilozima** na internetskoj stranici [www.strukturnifondovi.hr](http://www.strukturnifondovi.hr/).

## Podaci o osobi zaduženoj za komunikaciju s ponuditeljima

|  |  |
| --- | --- |
| Ime i prezime: | Siniša Nikolić |
| Broj telefona: | +385 954691500 |
| Adresa: | Zavrtnica 17, 10000 Zagreb |
| Adresa elektroničke pošte: | [natjecaji@aduro.hr](mailto:natjecaji@aduro.hr) |

Komunikacija i svaka druga razmjena informacija između naručitelja i gospodarskih subjekata obavljati će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se na e-mail adresu: [natjecaji@aduro.hr](mailto:natjecaji@aduro.hr).

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezane uz Poziv na dostavu ponuda. Dodatne informacije i objašnjenja biti će objavljeni bez navođenja podataka o podnositelju zahtjeva na internetskoj stranici [www.strukturnifondovi.hr](http://www.strukturnifondovi.hr/). Zahtjev je pravodoban ako je dostavljen naručitelju najkasnije tijekom trećeg (3) dana prije dana u kojem ističe rok za dostavu ponuda.

## Evidencijski broj nabave

Evidencijski broj nabave: 3.

## Vrsta postupka nabave

Nabava se provodi temeljem pravila o provedbi postupaka nabava za neobveznike zakona o javnoj nabavi. Tip nabave: **usluge.**

## Predmet nabave

Predmet nabave su vanjske usluge upravljanja projektom.

## Početak postupka nabave

Postupak nabave počinje danom objave ovoga **Poziva na dostavu ponuda** zajedno s prilozima na internetskoj stranici [www.strukturnifondovi.hr](http://www.strukturnifondovi.hr/).

## Procijenjena vrijednost nabave

540.000,00 HRK.

## Poštivanje načela izbjegavanja sukoba interesa

Sve osobe uključene u postupak nabave, kao i osobe ovlaštene za zastupanje naručitelja moraju postupati u skladu s načelima izbjegavanja sukoba interesa te se izuzimaju iz postupka nabave u slučaju spoznaje o postojanju sukoba interesa. Samo ako se sukob interesa ne može učinkovito ukloniti izuzimanjem navedenih osoba ili poduzimanjem drugih mjera, naručitelj isključuje gospodarskog subjekta iz postupka nabave.

# PODACI O PREDMETU NABAVE

## Opis predmeta nabave

Za potrebe projekta *Razvoj naprednog IT sustava za precizno određivanje broja ljudi u otvorenim i zatvorenim prostorima* naručitelj nabavlja vanjsku uslugu provedbe projekta. Projekt se provodi u sklopu poziva *Povećanje razvoja novih proizvoda i usluga koji proizlaze iz aktivnosti istraživanja i razvoja - faza II*.

Predmet nabave uključuje:

* administrativno vođenje projekta,
* stručnu podršku u upravljanju razvojno-istraživačkim projektom,
* pripremu i provedbu postupaka javne nabave,
* prikupljanje dokumentacije za pravdanje troškova,
* pripremu ZNS-ova.

Nabava nije podijeljena u grupe.

Naziv projekta: *Razvoj naprednog IT sustava za precizno određivanje broja ljudi u otvorenim i zatvorenim prostorima*

Kod projekta: KK.01.2.1.02.0016

## Količina predmeta nabave

Količina predmeta nabave je definirana u **Prilogu 3 Ponudbeni troškovnik**. Stavke troškovnika ne smiju se mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina. Troškovnik mora biti potpisan i ovjeren od strane ponuditelja. Popunjeni troškovnik ovog Poziva na dostavu ponuda biti će prilog budućeg Ugovora o nabavi, između naručitelja i odabranog ponuditelja.

## Opis poslova

Naručitelj Aduro Ideja d.o.o. započeo je s provedbom projekta *Razvoj naprednog IT sustava za precizno određivanje broja ljudi u otvorenim i zatvorenim prostorima.* Projekt je sufinanciran iz Europskog fonda za regionalni razvoj temeljem poziva na dostavu projektnih prijedloga za dodjelu bespovratnih sredstava za „*Povećanje razvoja novih proizvoda i usluga koji proizlaze iz aktivnosti istraživanja i razvoja - faza II*“.

Poziv na dostavu projektnih prijedloga raspisalo je Ministarstvo gospodarstva, poduzetništva i obrta (MGPO) kao posredničko tijelo razine 1 (PT1), dok je posredničko tijelo razine 2 (PT2) Hrvatska agencija za malo gospodarstvo, inovacije i investicije (HAMAG-BICRO).

Projektni partner je Sveučilište u Zagrebu, Prirodoslovno – matematički fakultet.

Ukupna vrijednost projekta iznosi 7.917.280,80 HRK, a trajanje projekta 36 mjeseci, odnosno od 17.8.2020. do 17.8.2023. godine. Projektom su predviđene dvije sukcesivne faze:

* Industrijsko istraživanje nove tehnologije za oporabu otpada, u trajanju od 28 mjeseci, te
* Eksperimentalni razvoj nove tehnologije, u trajanju od 8 mjeseci.

Ovim projektom, prijavitelj planira razviti tehnološko rješenje koje će omogućiti brojanje ljudi bez ikakvih dodatnih uređaja a koje će se temeljiti na korištenju WIFI primopredajnika instaliranih unutar ili izvan objekta, a bazirati će se na WiFi RSSI mjerenjima. Rješenje bi trebalo biti skalabilno i omogućiti brojanje ljudi bez ikakvih dodatnih uređaja, a koristilo bi se u stvarnim aplikacijama za brojanje ljudi ili alarmnim sustavima. Na projektu će kao partner sudjelovati Prirodoslovno matematički fakultet Sveučilišta u Zagrebu te će na taj način doći do poticanja suradnje znanstvene zajednice i poslovnog sektora kroz provedbu industrijskog istraživanja i eksperimentalnog razvoja naprednog IT sustava za precizno određivanje broja ljudi u otvorenim i zatvorenim prostorima.

Predmet nabave Vanjska usluga administracije i upravljanja projektom sastoji se od jedne integralne usluge s dva ključna aspekta: upravljanje razvojno-istraživačkim projektom te provedba postupaka nabave.

Upravljanje razvojno-istraživačkim projektom odnosi se na administrativno vođenje samoga projekta financiranog iz EU fondova što uključuje poslove izvještavanja, pripreme dokumentacije i slično, ali i na stručnu podršku naručitelju u upravljanju samim razvojno-istraživačkim procesom. Provedba postupaka nabave s druge strane pokriva pomoć u pripremi i provedbi svih postupaka nabave za potrebe projekta.

Cilj usluge je ustrojiti efikasan projektni tim, optimizirati procedure za provedbu projekta i istraživanja, osigurati kontinuirano unaprjeđenje projektnih i razvojno-istraživačkih procesa te provesti projekt u skladu s svim ugovorenih uvjetima. Cilj usluge je osim toga i doprinjeti ispunjavanju horizontalih načela definiranih projektom u području razvoja učinkovitosti resursa.

Aktivnosti administrativnog vođenja projekta i upravljanja razvojno-istraživačkim projektom:

* formiranje projektnog tima i definiranje odgovornosti među partnerima,
* definiranje detaljnog plana aktivnosti i novčanog tijeka,
* komunikacijske aktivnosti interno prema naručitelju (korisniku projekta) i projektnom partneru te eksterno prema posredničkim tijelima (PT1- MINPO i PT2-HAMAG-BICRO),
* podrška projektnom timu naručitelja – tumačenje procedura i uputa za provedbu projekta,
* podrška u upravljanju aktivnostima vođenja projekta prema odobrenom ugovoru,
* podrška u financijskom upravljanju i planiranju novčanog tijeka,
* priprema prijedloga izmjena manjeg značaja projekta,
* priprema cjelokupne potrebne dokumentacije za izmjene i dopune ugovora,
* administrativno vođenje te elektronsko dokumentiranje i arhiviranje projektne dokumentacije,
* podnošenje svih potrebnih izvješća i zahtjeva za nadoknadu sredstava prema posredničkim tijelima tijekom provedbe projekta, uključujući i završno izvješće,
* davanje detaljnih uputa za održivost projekta nakon provedbe i izvještavanje ugovornih tijela,
* potpora u osiguranju vidljivosti projekta sukladno mjerama o informiranju i vidljivosti projekata financiranih iz Europskog fonda za regionalni razvoj,
* komunikacija s neovisnom revizorskom tvrtkom koja će na kraju projekta obaviti financijsku reviziju i kontrolu utroška odobrenih sredstava; uz odobrenje i suradnju s naručiteljem,
* mapiranje i analiza postojećih i budućih procesa tijekom provedbe razvojno-istraživačkog projekta,
* definiranje strategije kontinuiranog unapređenja procesa i organizacije,
* organizacija projektnog tima za rad na projektu u uvjetima kontinuiranog unaprjeđenja,
* priprema i uspostavljanje optimalnih procedura za provedbu projektnih aktivnosti,
* identificiranje glavnih financijskih i vremenskih gubitaka i rizika u radu i u provedbi projekta,
* postavljanje i konfiguriranje digitalnih alata za praćenje gubitaka i rizika te praćenje unaprjeđenja procesa,
* prilagodba i unaprjeđenje internih procesa s ciljem doprinosa održivom razvoju, a posebice smanjenju klimatskih izazova te razvoju učinkovitosti resursa,
* izrada metodologije za smanjenje potrošnje resursa te jačanje korištenja zelenih tehnologija,
* savjetovanje oko digitalizacije provedbe istraživanja i projekta (vođenje dokumentacije, virtualni sastanci, aplikacija umjetne inteligencije).

Aktivnosti vezane uz provedbu postupaka nabave:

* izrada/revizija plana nabave za cjelokupan projekt, uključujući definiranje vrste postupka,
* izmjene plana nabave sukladno obavijestima o manjoj izmjeni i prenamjeni sredstava,
* priprema i provedba postupaka nabave u skladu s pravilima za neobveznike zakona o javnoj nabavi,
* priprema odgovora, pojašnjenja i nadopuna dokumentacije za nadmetanje tijekom trajanja pojedinačnih nabava,
* pregled/izrada ugovora o nabavi roba/usluga s odabranim ponuditeljem sukladno uvjetima definiranima u natječajnoj dokumentaciji,
* tehnička pomoć u procesu pripreme odgovora, pojašnjenja i nadopuna na zahtjev nadležnog tijela, te pripremu eventualne žalbe i prigovora na odluke nadležnog tijela,
* administrativna kontrola realizacije ugovora o nabavi,
* arhiviranje dokumentacije iz postupaka nabave te drugi administrativni poslovi ovisno o potrebama projekta.

## Mjesto izvršenja usluge

Mjesto izvršenja usluge su poslovni prostori naručitelja u Zagrebu, poslovni prostori projektnog partnera u Zagrebu te poslovni prostori odabranog ponuditelja, ovisno o konkretnim potrebama provedbe projekta.

Od ugovorenih tehničkih stručnjaka se općenito očekuje redovito sudjelovanje na projektnim sastancima vezanim uz ugovoreni djelokrug koji će se odvijati u živo kada god to dopuste aktualni epidemiološki uvjeti, a ovisno od nadležnosti svakog pojedinog stručnjaka.

## Rok i način izvršenja usluge

Uslugu će odabrani ponuditelj početi izvršavati danom sklapanja Ugovora o nabavi, s trajanjem do planiranog završetka projekta, predviđenog za 17.8.2023.

Ponuditeljima se posebno napominje kako su moguće izmjene trajanja izvršenja usluge, odnosno Ugovora (skraćenje ili produljenje) iz objektivnih razloga vezanih za trajanje postupanja nadležnih tijela u odnosu na provjeravanje i odobravanje pojedinih dokumenata, izvješća ili slično. Navedeno neće predstavljati bitnu izmjenu Ugovora te neće utjecati na ukupni ugovoreni iznos koji će naručitelj isplatiti odabranom ponuditelju niti na popis aktivnosti i rezultata koje je odabrani ponuditelj obvezan izvršiti.

# TROŠKOVNIK

Troškovnik se nalazi u **Prilogu 3 Poziva na dostavu ponuda**.

.

# OBAVEZNI RAZLOZI ISKLJUČENJA PONUDITELJA

Naručitelj će isključiti ponuditelja, članove zajednice, podugovaratelje i gospodarske subjekte na čiju sposobnost se ponuditelj oslanja iz postupka nabave ako:

1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima; ili
2. nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja; ili
3. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima zemlje poslovnog nastana; ili
4. se sukob interesa ne može učinkovito ukloniti izuzimanjem članova Povjerenstva za nabavu ili poduzimanjem drugih mjera.

Za potrebe utvrđivanja okolnosti iz poglavlja 4, gospodarski subjekt u ponudi dostavlja Izjavu iz **Priloga 2** ovog Poziva na dostavu ponuda. Izjavu potpisuje osoba ovlaštena za zastupanje gospodarskog subjekta.

Odredbe poglavlja 4 odnose se i na zajednicu ponuditelja i na podizvoditelje, tj. ponuditelj je za sve članove zajednice kao i za podizvoditelje prikazane u ponudi dužan dokazati da ne postoje razlozi za isključenje.

# UVJETI SPOSOBNOSTI KOJE MORAJU ISPUNJAVATI PONUDITELJI

## Pravna i poslovna sposobnost

Svaki ponuditelj mora biti pravno i poslovno sposoban. Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog 2** ovog Poziva na dostavu ponuda.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja Ugovora dostavi izvod iz sudskog, obrtnog, strukovnog ili drugog odgovarajućeg registra države sjedišta ponuditelja, ne stariju od tri mjeseca računajući od dana početka postupka nabave (u slučaju dostave izvoda na stranom jeziku, isti dokument mora biti dostavljen uz priloženi prijevod na hrvatski jezik).

## Financijska sposobnost

Ponuditelj mora u postupku nabave dokazati da ima potrebnu financijsku snagu za izvršenje Ugovora, odnosno da će imati na raspolaganju dovoljno sredstava za kvalitetno i pravodobno izvršenje predmenta nabave. Financijsku sposobnost ponuditelj dokazuje na sljedeći način:

1. Ponuditelj mora dokazati solventnost, na način da račun ponuditelja nije u 6 mjeseci od početka postupka nabave bio blokiran više od 5 dana neprekidno, a ukupno više od 20 dana, te da ponuditelj nema evidentirane obveze za čije podmirenje nema pokriće na računu. Kao dokaz ispunjenja ovog uvjeta, ponuditelj dostavlja **izjavu** osobe ovlaštene za zastupanje gospodarskog subjekta, **Prilog 2** ovog Poziva na dostavu ponuda.
2. Ponuditelj mora dokazati da je njegov ukupni godišnji promet u posljednje tri dostupne financijske godine u prosjeku iznosio minimalno 500.000,00 kn.

Kao dokaz, ponuditelj dostavlja **izjavu** o prosječnom prometu gospodarskog subjekta u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta (primjer izjave dostupan u **Prilogu 4**).

Naručitelj može u bilo kojem trenutku tijekom postupka nabave, ako je to potrebno za pravilno provođenje postupka, provjeriti informacije navedene u izjavi o ukupnom prometu gospodarskog subjekta putem javno dostupnih izvora informacija kao što je sudski registar, Fina ili slično. Ako se ne može obaviti provjera jer podatci nisu javno dostupni, naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza, a posebno financijske izvještaje (bilance) za navedeno razdoblje.

## Tehnička i stručna sposobnost

Naručitelj određuje uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje Ugovora na odgovarajućoj razini kvalitete.

Tehničku i stručnu sposobnost gospodarski subjekt dokazuje sljedećim:

**Tehničkim stručnjacima**: ponuditelj mora dokazati da će za potrebe izvršenja Ugovora imati na raspolaganju minimalno tri stručnjaka koji ispunjavaju uvjete kako slijedi:

1. **Stručnjak za vođenje projekta – voditelj tima** (1 stručnjak)
   * + minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova,
     + minimalno pet godina općeg radnog iskustva, od čega minimalno tri godine stručnog radnog iskustva u području provedbe projekata.
2. **Stručnjak za unaprjeđenje procesa** (1 stručnjak)
   * + minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova,
     + minimalno tri godine općeg radnog iskustva,
     + stručno radno iskustvo u pripremi i/ili implementaciji metodologija unaprjeđenja procesa.
3. **Stručnjak za postupke nabave** (1 stručnjak)
   * + minimalno tri godine općeg radnog iskustva, od čega minimalno 1 godina stručnog radnog iskustava u pripremi i provedbi postupaka nabave.

Za potrebe utvrđivanja iskustva stručnjaka, ponuditelj u svojoj ponudi treba dostaviti:

* popis stručnjaka s imenom i prezimenom stručnjaka (**Prilog 5**),
* životopis s kojim se dokazuje traženo radno iskustvo i stručna sprema.

Tehnički stručnjaci mogu biti zaposlenici ponuditelja ili članova zajednice ponuditelja ili podizvoditelja, a u slučaju da nisu, potrebno je priložiti i izjavu stručnjaka o stavljanju na raspolaganje ponuditelju ili zajednici ponuditelja ili podizvođaču (**Prilog 6**).

U slučaju da nakon sklapanja Ugovora o nabavi odabrani ponuditelj želi zbog opravdanih razloga promijeniti stručnjaka kojeg je nominirao u svojoj ponudi, za to će ishoditi prethodnu suglasnost naručitelja navodeći razloge zbog kojih traži zamjenu i detalje (uz dostavu dokaza o ispunjavanju uvjeta iz ove dokumentacije o nabavi) o stručnjaku kojeg namjerava uvesti u izvršenje Ugovora. Novi stručnjak koji se predlaže mora zadovoljavati uvjete određene ovim Pozivom te ostvariti najmanje isti broj bodova po kriteriju Iskustvo i kvalifikacije stručnjaka kao i stručnjak kojega se ocjenjivalo u postupku nabave, a kojeg predloženi stručnjak zamjenjuje. Sve troškove povezane sa zamjenom snosi ponuditelj.

Ponuditelj se može u postupku nabave radi dokazivanja financijske, te tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobnog odnosa. Ako se ponuditelj oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje Ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Naručitelj će od ponuditelja zahtijevati da zamijeni subjekt na čiju se sposobnost oslonio radi dokazivanja tehničke i stručne sposobnosti ako utvrdi da kod tog subjekta postoje osnove za isključenje ili da ne udovoljava tehničkoj i stručnoj sposobnosti. Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

# KRITERIJ ZA ODABIR PONUDA

**Kriterij** za odabir ponude je **ekononomski najpovoljnija ponuda**.

Kriteriji za odabir su:

**(1) cijena ponude,**

**(2) iskustvo i kvalifikacije stručnjaka,**

**(3) prethodno iskustvo ponuditelja.**

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova. Maksimalan broj bodova je 100. Svaki kriterij donosi određeni broj bodova kako je prikazano tablicom u nastavku.

|  |  |  |  |
| --- | --- | --- | --- |
| R.br. | Kriterij | Relativni značaj kriterija | Maksimalni broj bodova |
| 1 | Cijena ponude | 30% | 30 |
| 2 | Iskustvo i kvalifikacije stručnjaka | 60% | 60 |
| 3 | Prethodno iskustvo ponuditelja | 10% | 10 |
| **Maksimalni broj bodova ukupno** | | | **100** |

Odabrana će biti ponuda koja ostvari najveći broj bodova prema definiranim kriterijima. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

1. **Cijena ponude**

Naručitelj kao jedan od kriterija određuje cijenu ponude bez poreza na dodanu vrijednost. Maksimalan broj bodova koji ponuditelj može ostvariti u okviru kriterija cijene ponude je **30 bodova**.

Maksimalan broj bodova za kriterij cijene dodijelit će se ponudi s najnižom cijenom, a ostalim prihvatljivim ponudama broj bodova umanjuje se u omjeru ponuđenih cijena prema najnižoj ponuđenoj cijeni.

Bodovna vrijednost ponuda drugih ponuditelja za kriterij (1) određivat će se korištenjem sljedeće formule:

CP = CPmin / CPpon x 30

*CP=broj bodova koji je dobila ponuda za cijenu*

*CPmin=najniža cijena ponuđena u postupku nabave*

*CPpon=ponuđena cijena ponude koja se ocjenjuje*

1. **Iskustvo i kvalifikacije stručnjaka**

Naručitelj kao jedan od kriterija određuje iskustvo i kvalifikacije stručnjaka angažiranih na provedbi Ugovora. Ovim kriterijem se ocjenjuje dodatno iskustvo te profesionalne kvalifikacije stručnjaka navedenih u točki 5.3., a koji će biti uključeni u provedbu Ugovora. Maksimalan broj bodova koji ponuditelj može ostvariti u okviru ovog kriterija je **60 bodova**.

Kvaliteta stručnjaka se određuje dodjelom bodova sukladno tablicama u nastavku. Ukupnim zbrojem bodova svakog kriterija utvrdit će se maksimalni ukupni broj bodova koje ponuditelj ima po kriteriju kvaliteta stručnjaka.

Traženo iskustvo se dokazuje prilaganjem ponudi odgovarajućih referenci u tablice iz priloga 7.

Tražene kvalifikacije se dokazuju prilaganjem preslika odgovarajućih obrazovnih diploma ili drugih dokumenata kojima je moguće dokazati traženo.

|  |  |  |
| --- | --- | --- |
| **Kriterij ocjenjivanja** | **Traženi raspon** | **Broj bodova** |
| ***1. Stručnjak za vođenje projekta – voditelj tima*** |  |  |
| Iskustvo stručnjaka u vođenju projekata: broj projekata financiranih iz ESI fondova ili drugih međunarodnih izvora financiranja na kojima stručnjak radi / je radio na administrativnom vođenju projekta (Prilog 7a) | Od 0 do 4 projekata  Od 5 do 10 projekata  Od 11 do 20 projekata  21 ili više projekata | 0  3  6  12 |
| Iskustvo stručnjaka u provedbi projekata iz područja sigurnosti (Prilog 7a) | Od 0 do 1 projekata  2 ili više projekta | 0  3 |
| Iskustvo stručnjaka u provedbi razvojno-istraživačkih projekata (Prilog 7a) | Od 0 do 1 projekata  2 ili više projekta | 0  3 |

|  |  |  |
| --- | --- | --- |
| ***2. Stručnjak za unaprjeđenje procesa*** |  |  |
| Iskustvo stručnjaka: broj pruženih usluga na kojima stručnjak radi / je radio na implementaciji metodologija kontinuiranog unaprjeđenja (Prilog 7b) | 0 do 1 projekt  Od 2 do 5 projekata  6 ili više projekata | 0  3  6 |
| Iskustvo stručnjaka u uspostavljanju procedura unutar organizacije: broj pruženih usluga na kojima stručnjak radi / je radio na uspostavljanju procedura unutar organizacije (Prilog 7b) | Bez iskustva  Od 1 do 5 usluga  Od 6 do 10 usluga  11 ili više usluga | 0  2  4  8 |
| Iskustvo stručnjaka u provedbi digitalizacije procesa: broj pruženih usluga na kojima stručnjak radi / je radio na provedbi digitalizacije procesa (Prilog 7b) | Bez iskustva  Od 1 do 4 usluge  5 ili više usluga | 0  2  5 |
| Iskustvo stručnjaka u provedbi optimizacije potrošnje resursa: broj pruženih usluga na kojima stručnjak radi / je radio na provedbi optimizacije potrošnje resursa (Prilog 7b) | Bez iskustva  Od 1 do 4 usluge  5 ili više usluga | 0  2  5 |
| Završen viši stupanj obrazovanja (minimalno 2 semestra) (životopis) | Najmanje 1 dodatni stupanj formalnog obrazovanja u odnosu na minimalno traženi u točki 5.3. | 4 |

|  |  |  |
| --- | --- | --- |
| ***3. Stručnjak za postupke nabave*** |  |  |
| Iskustvo stručnjaka u pripremi i provođenju otvorenih postupaka javne nabave: broj otvorenih postupaka javne nabave koje je stručnjak pripremao i provodio prema Zakonu o javnoj nabavi (u obzir se uzimaju provedene i nabave u tijeku koje su javno objavljene u trenutku slanja ponude) (Prilog 7c) | Od 0 do 2 postupka  Od 3 do 5 postupaka  6 ili više postupaka | 0  3  6 |
| Iskustvo stručnjaka u pripremi i provođenju postupaka nabave s javnom objavom za neobveznike zakona o javnoj nabavi: broj postupaka nabave s javnom objavom koje je stručnjak pripremao i provodio (u obzir se uzimaju provedene i nabave u tijeku koje su javno objavljene u trenutku slanja ponude) (Prilog 7c) | Od 0 do 4 postupka  Od 5 do 10 postupaka  Od 11 do 19 postupaka  20 ili više postupaka | 0  2  4  8 |

1. **Prethodno iskustvo ponuditelja**

Naručitelj kao jedan od kriterija ocjenjivanja ponuda određuje prethodno iskustvo ponuditelja u područjima vezanima uz predmet nabave. Dodatne bodove ostvariti će ponuditelji koji imaju dokazano iskustvo u isporuci usluga u području upravljanja projektima. Po ovome kriteriju moguće je ostvariti maksimalno **10 bodova**.

Prethodno iskustvo ponuditelja se određuje dodjelom bodova sukladno tablici u nastavku.

Traženo iskustvo se dokazuje prilaganjem ponudi odgovarajućih referenci u tablice iz priloga 7d.

|  |  |  |
| --- | --- | --- |
| **Kriterij ocjenjivanja** | **Traženi raspon** | **Broj bodova** |
| Broj pruženih usluga upravljanja projektom | do 2 isporučene usluge  od 3 do 6 isporučenih usluga  od 6 do 15 isporučenih usluga  16 ili više isporučenih usluga | 0  3  6  10 |

# PODACI O PONUDI

## Sadržaj i način izrade ponude

Ponuditelj predaje ponudu u izvorniku koja sadrži dokumentaciju složenu, uvezanu te potpisanu i ovjerenu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obvezno dostavljanje dokumenta kojim se dokazuje punomoć. Ponuda mora biti izrađena u papirnatom obliku, otisnuta ili pisana neizbrisivom tintom. Ponuda se uvezuje na način da se onemogući naknadno vađenje ili umetanje listova ili dijelova ponude. Stranice ponude trebaju biti numerirane.

Ponuda mora sadržavati najmanje:

* + - popunjeni i ovjereni Ponudbeni list **(Prilog 1)**,
    - potpisanu Izjavu ponuditelja (**Prilog 2**),
    - popunjeni i ovjereni Ponudbeni troškovnik (**Prilog 3**),
    - popunjenu i ovjerenu Izjavu ponuditelja o prosječnom godišnjem prometu (**Prilog 4**),
    - popunjenu i ovjerenu Izjavu ponuditelja s popisom predloženih stručnjaka (**Prilog 5**),
    - Izjava stručnjaka (**Prilog 6**), ako je relevantno,
    - životopis predloženih stručnjaka.

Pri izradi ponude, ponuditelj se mora pridržavati zahtjeva i uvjeta iz ovog Poziva na dostavu ponuda. Ponuditelj ne smije mijenjati ni nadopunjavati tekst Poziva. Ponuda se zajedno s pripadajućom dokumentacijom izrađuje na hrvatskom jeziku.

## Način, datum, vrijeme i mjesto dostave ponude

Ponudu je potrebno dostaviti poštom.

Ponuditelji dostavljaju ponudu u zatvorenoj omotnici s naznakom:

|  |
| --- |
| **ADURO IDEJA d.o.o.**  **Zavrtnica 17, 10000 Zagreb**  **Oznaka nabave: 3**  **Predmet nabave: Usluga upravljanja projektom**  **"NE OTVARAJ"** |

Na poleđini:

|  |
| --- |
| **Naziv i adresa ponuditelja** |

Ponuditelj sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ovog Poziva na dostavu ponuda, naručitelj ne preuzima nikakvu odgovornost u slučaju gubitka ili preranog otvaranja ponude.

Ponude i dokumentacija priložena uz ponude ne vraćaju se ponuditeljima.

Ponuda mora biti zaprimljena od strane naručitelja **najkasnije do 14.12.2020. godine do 16 sati**.

Ponude koje pristignu nakon isteka roka za dostavu ponuda neće biti predmetom procjene ponuda.

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

U slučaju odustajanja, ponuda se ne vraća ponuditelju.

## Način određivanja cijene ponude

Ponuditelj dostavlja ponudu s cijenom u kunama (HRK). Cijena ponude piše se brojkama. Cijena ponude je nepromjenjiva tijekom trajanja Ugovora o nabavi. U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu.

Naručitelj će u postupku usporedbe i ocjenjivanja ponuda uspoređivati cijenu ponude bez poreza na dodanu vrijednost (PDV-a).

Ponuditelj je obvezan prije dostavljanja ponude proučiti kompletnu dokumentaciju Poziva na dostavu ponuda temeljem kojeg će ponuditi isporučevine koje su predmet nabave.

## Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke predmeta nabave, naručitelj može odbiti takvu ponudu. Kod ocjene cijena naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni Ugovor o nabavi.

Prije odbijanja takve ponude naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje Ugovora.

## Rok valjanosti ponude

Rok valjanosti ponude je najmanje 30 (trideset) dana od isteka roka za dostavu ponuda. Naručitelj može odbiti ponudu čija je valjanost kraća od zahtijevane. Na zahtjev naručitelja, ponuditelj može produžiti rok valjanosti svoje ponude.

# DONOŠENJE ODLUKE O ODABIRU



## Pregled i ocjena ponuda

Stručno povjerenstvo za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

U postupku pregleda i ocjene ponuda naručitelj provjerava:

* pravovremenost ponude i jesu li dostavljeni svi obavezni dijelovi ponude,
* odsutnost osnova za isključenje,
* ispunjenje traženih kriterija za odabir gospodarskog subjekta,
* ispunjenje zahtjeva i uvjeta vezanih uz predmet nabave i tehničke specifikacije,
* računsku ispravnost ponude.

Stručno povjerenstvo za nabavu potom provodi evaluaciju ponuda na temelju prethodno objavljenih kriterija za odabir.

Naručitelj će prilikom pregleda i ocjena ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u Pozivu na dostavu ponuda,
* ponudu ponuditelja koji nije dokazao tražene uvjete sposobnosti,
* ponudu koja nije cjelovita tj. ne sadrži sve propisane elemente navedene u Pozivu te koju nije moguće u razumnom roku upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovim Pozivom nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene Pozivom,
* ponudu za koju ponuditelj nije pisanim putem prihvatio ispravak računske pogreške,
* ponudu koja sadrži štetne odredbe.

## Pojašnjenje i upotpunjavanje

Ako se podaci ili dokumentacija koju je trebao podnijeti ponuditelj čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

## Odluka o odabiru/poništenju

Rok za donošenje odluke o odabiru ili poništenju postupka nabave je 30 dana, a po donošenju odluke Ugovor s odabranim ponuditeljem se mora sklopiti u roku od 10 dana.

Naručitelj će poništiti postupak nabave ako:

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu.

Naručitelj može poništiti postupak nabave ako:

* je cijena ponude veća od osiguranih sredstava za nabavu;
* se tijekom postupka utvrdi da je dokumentacija manjkava te kao takva ne omogućava učinkovito sklapanje Ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava (primjerice, projekt nije odobren).

U slučaju poništenja postupka nabave, naručitelj donosi Odluku o poništenju.

Naručitelj će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju putem e-maila.

## Sklapanje ugovora

Naručitelj će, ukoliko je Odluka o Odabiru donesena, s odabranim ponuditeljem sklopiti Ugovor o nabavi. Ugovor mora biti u skladu s uvjetima određenima u ovom postupku nabave i odabranom ponudom.

Ugovor o nabavi sadržava najmanje sljedeće podatke:

* naziv, adresa, broj telefona, e-mail adresa te OIB naručitelja;
* naziv, adresa, broj telefona, e-mail adresa te OIB odabranog ponuditelja;
* opis predmeta nabave;
* iznos Ugovora bez PDV-a (koji odgovara iznosu odabrane ponude);
* rok isporuke;
* ostale navode propisane ovim Pozivom.

## Mogućnost izmjene ugovora

Izmjene Ugovora o nabavi odnosno mogućnost sklapanja aneksa Ugovoru moguće su samo u slučaju nastanka nepredvidljivih okolnosti koje su nastupile nakon stupanja na snagu Ugovora, a za koje nije odgovorna ni jedna ugovorna strana, ukoliko je zadovoljen uvjet da su izmjene nužne za uredno izvršenje Ugovora.

Rok isporuke može se produžiti u slučaju produljenja trajanja provedbe projekta. Ugovorena cijena kao i cjelokupna priroda samog Ugovora ne mogu biti predmet izmjena.

Izmjene Ugovora moguće su isključivo uz predočenje razloga potrebe za izmjenom te uz izričitu pisanu suglasnost naručitelja.

# ROK, NAČIN I UVJETI PLAĆANJA

Plaćanje odabranog ponuditelja vršit će se u mjesečnim ratama.

# JAMSTVA



Ponuditelj je u sklopu svoje ponude dužan dostaviti jamstvo za ozbiljnost ponude na iznos od 15.000,00 HRK u obliku **bankarske garancije** ili **novčanog pologa**.

Jamstvo za ozbiljnost ponude u obliku **bankarske garancije** mora biti dostavljeno u izvorniku te mora sadržavati sljedeće podatke:

* da je korisnik bankarske garancije tvrtka Aduro Ideja d.o.o., Borovina 49, 10000 Zagreb,
* da se banka kao garant obvezuje bezuvjetno, neopozivo, na prvi pismeni poziv korisnika garancije, bez prigovora isplatiti iznos od 15.000,00 HRK u slučaju:
* da ponuditelj odustane od svoje ponude u roku njezine valjanosti;
* da se utvrdi da je ponuditelj dostavio neistinite podatke u svojoj ponudi;
* da ponuditelj ne dostavi izvornike ili ovjerene preslike traženih dokumenata na zahtjev naručitelja;
* da ponuditelj odbije potpisati Ugovor o nabavi.

Rok valjanosti bankarske garancije mora biti najmanje do isteka roka valjanosti ponude. Ako istekne rok valjanosti ponude ili jamstva za ozbiljnost ponude naručitelj može od ponuditelja tražiti produženje roka. U tu će se svrhu ponuditelju dati primjereni rok.

Bankovna garancija dostavlja se u izvorniku te se može dostaviti zajedno s ostatkom ponude ili odvojeno od nje, ali u svakom slučaju mora biti zaprimljena do isteka roka za dostavu ponuda.

Naručitelj će ponuditeljima čija ponuda nije odabrana kao najpovoljnija bankarsku garanciju vratiti neposredno nakon završetka postupka nabave, a presliku garancije pohraniti. Bankarska garancija ponuditelja čija je ponuda odabrana kao najpovoljnija bit će vraćena ponuditelju, a preslika garancije pohranjena, kada ponuditelj prihvati i potpiše Ugovor o nabavi.

Umjesto bankarske garancije ponuditelj može dati jamstvo u obliku novčanog pologa u iznosu od 15.000,00 HRK. U opisu svrhe plaćanja za jamstvo za ozbiljnost ponude potrebno je navesti: "Polog jamstva za ozbiljnost ponude / Broj nabave: 3".

Dokaz o provedenom plaćanju novčanog pologa, na temelju kojeg se može utvrditi da je transakcija izvršena, dostavlja se kao dio ponude. Dokazom o provedenom plaćanju novčanog pologa smatra se neovjerena preslika provedenog naloga za plaćanje koji može biti na hrvatskom ili na engleskom jeziku.

Uplata novčanog pologa vrši se na poslovni račun naručitelja otvoren kod OTP banke d.d. Split, IBAN: HR9824070001100638277, SWIFT: OTPVHR2X.

Naručitelj će vratiti uplaćene pologe pod istim uvjetima kao i za bankovnu garanciju.

U slučaju podnošenja zajedničke ponude naručitelj će prihvatiti jamstvo za ozbiljnost ponude koje glasi na bilo kojeg člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za ponudu zajednice gospodarskih subjekata s navođenjem svih članova zajednice.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s naručiteljem.

U slučaju dostave ponude zajednice gospodarskih subjekata u ponudi **dostavlja popunjeni i ovjereni ponudbeni list (Prilog 1B)** ove Poziva na dostavu ponuda.

Svaki član zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski, obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

U zajedničkoj ponudi mora biti navedeno koji će dio Ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća ponuditelju, a ponuditelj dalje svakom članu zajednice ponuditelja za onaj dio Ugovora o nabavi koji je on izvršio.

# ODREDBE KOJE SE ODNOSE NA PODIZVODITELJE

Ako gospodarski subjekt namjerava dati dio ugovora o nabavi u podugovor jednom ili više podizvoditelja, dužni su u ponudi navesti sljedeće podatke: a) Naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja; b) Predmet, i postotni dio Ugovora o nabavi koji se daje u podugovor. Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Odabrani ponuditelj smije tijekom izvršenja Ugovora o nabavi mijenjati podizvoditelje za onaj dio koji je dao u podugovor samo uz pristanak naručitelja. Ako se nakon sklapanja Ugovora o nabavi mijenja podizvoditelj, pod uvjetom da je naručitelj pristao na to, odabrani ponuditelj mora naručitelju u roku od 5 dana od dana pristanka dostaviti gore spomenute podatke definirane ovom točkom Poziva na dostavu ponuda.

Naručitelj neposredno plaća ponuditelju, a ako se dio Ugovora o nabavi daje u podugovor, tada za isporučevine koje će pružiti podizvoditelj, naručitelj neposredno plaća podizvoditelju.

Sudjelovanje podizvoditelja ne utječe na odgovornost ponuditelja za izvršenje Ugovora o nabavi.

U slučaju da ponuditelj namjerava dati dio Ugovora o nabavi u podugovor jednom ili više podizvoditelja za svakog podizvoditelja u ponudi dostavlja **dostavlja popunjeni i ovjereni ponudbeni list (Prilog 1C)** ove Poziva na dostavu ponuda.

# PRILOZI I OBRASCI

Prilog 1 – Ponudbeni list

Prilog 2 – Izjava ponuditelja

Prilog 3 – Ponudbeni troškovnik

Prilog 4 – Izjava o prosječnom godišnjem prometu

Prilog 5 – Popis predloženih stručnjaka

Prilog 6 – Izjava stručnjaka

Prilog 7 – Reference predloženih stručnjaka